У Вікіпедыі ёсць артыкулы пра іншых асоб з прозвішчам Жылевіч.
**Сяргей Фёдаравіч Жылевіч** (нар. 18 ліпеня 1959, Пінск) — савецкі і беларускі мастак.

Біяграфія
---------

Нарадзіўся 18 ліпеня 1959 года ў Пінску.

Першая персанальная выстаўка адбылася ў Музеі Беларускага Палесся ў 1977 годзе, калі мастаку было 17 гадоў.

З 1980 па 1982 разам з мастаком Пагоцкім А. М. займаецца манументальнымі роспісамі і скульптурай у Мінску.

У 1981 годзе ён пасяляецца ў вёсцы Баяры і там ладзіць сваю майстэрню.

У 1992 годзе С. Ф. Жылевіч скончыў мастацка-графічны факультэт Віцебскага педагагічнага інстытута (цяпер Віцебскі дзяржаўны ўніверсітэт).

У 1990 годзе ўдзельнічаў у стварэнні групы АртФакт (разам з Я. Кузняцовым, В. Сагановічам, І. Шлосбергам  (руск.) (бел.), у складзе якой выстаўляўся ў Беларусі і за межамі СССР.

Пачынаючы з 1990-х гадоў выставачная дзейнасць С. Ф. Жылевіча актывізавалася. Ён выстаўляўся ў СНД, Польшчы, Францыі, Германіі — Альтэнэ, Дрэздэне, Берліне, Магдэбургу, Іспаніі — Мадрыдзе і ЗША — Нью-Ёрку, Нью-Брансуік, Балтымары, Вашынгтоне, Гейтэрсбургу, Кліўлендзе, Сілвер-Спрынгу.

У 1988 годзе ён пачынае будаўніцтва саду скульптур, які сёння налічвае прыкладна 100 скульптур, выкананых у граніце, алюмініі, мармуры, бронзе і дрэве. Мастак выкарыстоўвае таксама і камбінаваныя матэрыялы.

Стыль мастака характарызуецца паэтычнасцю. Многія скульптуры суправаджаюцца вершамі С. Ф. Жылевіча.

У 2002 годзе ў вёсцы Баяры па яго праекце пабудавана і ім жа распісана царква.

4 скульптуры мастака двойчы ўдзельнічалі ў аўкцыёнах Сотбіс  (руск.) (бел..

Яго працы экспанаваліся і знаходзяцца ў калекцыях у наступных музеях: Музеі сучаснай скульптуры Мінск, Літаратурным музеі Янкі Купалы (Мінск), гісторыі музеі музычнай і тэатральнай культуры (Мінск), {{нп3|Музей Зімерлі|Музеі Джэйн Вурхіс Зімерлі|ru|Музей Зиммерли}} — у складзе калекцыі Нортана і Нэнсі Додж, музеі Маці (Пінск), музеі Беларускага Палесся (Пінск), у калекцыі П. Слуцкага і Н. Калер — самай вялікай калекцыі рускага мастацтва ў штаце Мэрыленд (ЗША), у прыватных калекцыях у Германіі, Польшчы, Францыі, ЗША, СНД, Іспаніі.

С. Ф. Жылевіч з’яўляецца прататыпам мастака ў рамане І. Шлосберга  (руск.) (бел. «Шэрая Зона».

С. Ф. Жылевіч адзін з арганізатараў аб’яднання мастакоў АртФакт, член Shiva-club, уваходзіць у аб’яднанне мастакоў MAP штат Мэрыленд (ЗША) і ў літсавет часопіса РБЖ Азимут  (руск.) (бел..

Узнагароды
----------

* Дыплом «Чалавек года». Брэсцкі абласны выканаўчы камітэт (2004).
* Спецыяльны фонд Прэзідэнта Рэспублікі Беларусь. Пасведчанне аб узнагароджанні трэцяй прэміяй Жылевіча Сяргея Фёдаравіча кіраўніка народнай студыі выяўленчага мастацтва «Натхненне» па выніках 2007/2008 навучальнага года.

Зноскі
------

1. ↑  Боярская усадьба(недаступная спасылка)
2. ↑   Архівавана 28 лютага 2017.
3. ↑   Архівавана 7 лістапада 2012.
4. ↑  Artomatic | Artomatic **(нявызн.)**. Архівавана з першакрыніцы 6 ліпеня 2010.
5. ↑  The City of Gaithersburg **(нявызн.)**(недаступная спасылка). Архівавана з першакрыніцы 2 чэрвеня 2010. Праверана 1 лютага 2023.
6. ↑  Галерея художников, социальная сеть художников, онлайн галерея современных картин — Артхив(недаступная спасылка)

Літаратура
----------

* В. Гришковец. Дом полный света. «Белорусская думка», 2006 г. № 3.
* Т. Гринкевич. Боярская усадьба. «Советская Белоруссия», 29.01.2008 г.
* Е. Кононович. Мастер и Пилигрим. «Народная газета», 22.08.2009 г.
* Глеб Лабадзенка. Пад Пінскам жыве Беларускi Пікасо. «Звязда» 18.07.2009 г.
* В. Гришковец. Мира окружающего грань. «Заря» 21.07.2009 г.
* В. Ильенков. Являя сокровенное. «Пинский вестник» 24.07.2009 г.
* Людмила Квитинская. Полвека в вечности. «Полесская правда» 22.07.2009 г.
* И. Демид. «Скульптурная рэвалюцыя» на беразе Піны. «Культура» 13-19 верасня 2008 г.
* Ю.Чарнякевіч. У садзе Баярскім. «Культура» 6-12 снежня 2008 г.
* Г. Кручкова. Аскетычнасць i анімiзм разам i упоруч. «Культура» 11-17 жніуня 2001.
* И. Шлосберг, М. Шлосберг. «Сергей Жилевич», КУП. ISBN 978-985-6515-27-2.